alexandrainst/scandi-wiki huggingface dataset:
Juan José Saer

Juan José Saer (født 28. juni 1937, død 11. juni 2005) er en argentinsk forfatter. Saer skrev flere romaner: Responso (1964), La vesuelta completa (1966), El limonero real (1974), Nadie nada nunca (1980), La ocasion (1986) og La pesquisa (1994). Har utgitt flere novellesamlinger. Han skrev også dikt, fortellinger og essayer som El rio sin orillas (1991)

Referanser

Eksterne lenker 
 
 

Argentinske forfattere
Spanskspråklige forfattere
Personer fra provinsen Santa Fe
Mousa Dembélé (belgisk fotballspiller)

Mousa Dembélé kan henvise til flere personer''

Mousa Dembélé (født Mousa Sidi Yaya Dembélé 16. juli 1987) er en belgisk fotballspiller som spiller for Guangzhou R&F FC. Hans far er fra Mali, mens moren er belgisk.

Landslaget
Dembélé debuterte for Belgias landslag i oktober 2006.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Referanser

Eksterne lenker 
 

Belgiske fotballspillere
Deltakere for Belgia under Sommer-OL 2008
Fotballspillere under Sommer-OL 2008
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Fotballspillere for KFC Germinal Beerschot
Fotballspillere for Willem II Tilburg
Fotballspillere for AZ Alkmaar
Fotballspillere for Fulham FC
Fotballspillere for Tottenham Hotspur FC
Personer fra byen Antwerpen
Personer fra distriktet Antwerpen
Fødsler i 1987
Fortuna Düsseldorf

Fortuna Düsseldorf (egentlig Düsseldorfer Turn- und Sportverein Fortuna 1895 e.V.) er en fotballforening fra Düsseldorf i Tyskland. Foreningen spiller i 2. Bundesliga, men har i lange perioder også spilt i Bundesliga.

Spillerstall 
Oppdatert 4. oktober 2022.

Utlånte spillere

Meritter 
 Cupvinnercupen finalist: 1979
 Tysk seriemester: 1933
 Tysk visemester: 1936
 DFB-cup vinner: 1979, 1980
 DFB-cup finalist: 1937, 1957, 1958, 1962, 1978

Plasseringer

Referanser

Eksterne lenker 
 

Düsseldorf
Sport i Düsseldorf
Fotballag etablert i 1895
1895 i Tyskland
Sport i Europa i 1895
American Friends Service Committee

American Friends Service Committee (AFSC) er et religiøst samfunn av venner og kvekere som er tilknyttet organisasjon Vennenes samfunn som arbeider for fred og sosial rettferdighet i USA og overalt ellers i verden.

Gruppen ble grunnlagt i 1917 som en kombinert innsats av amerikanske medlemmer av flere forskjellige religiøse samfunn av venner som var assistert av sivile personer som var blitt ofre for krig.
­
Fordi kvekere tradisjonelt var imot vold i alle dens former og de dermed nektet å tjenestegjøre i militæret, var AFSC sitt opprinnelige mål å gi samvittighetsnektere et mer konstruktivt alternativ til militærtjeneste. I 1947 mottok AFSC en Nobels fredspris sammen med det britiske Friends Service Council, som nå heter Quaker Peace and Social Witness. De mottok fredsprisen på vegne av alle kvekere på verdensbasis.

Eksterne lenker 
 

Nobelprisvinnere (fred)
Kristne samfunn
Laban (bibelsk person)

Laban (hebraisk:  – Lāḇān) er i Bibelen navnet på en sønn av Betuel og sønnesønn av Nahor, broren til Abraham. Laban var broren til Rebekka og far til Lea og Rakel. Han var således både onkel og svigerfar til Jakob.

Litteratur 
 

Bibelske personer
Første Mosebok
Armand Torp

Armand Torp (født 26. april 1953 i Bergen) er en norsk musiker. Han spiller gitar i gruppa New Jordal Swingers som han har vært medlem av siden 1992. Han begynte å spille gitar som 13-åring og ble profesjonell musiker fra 1973.

Diskografi

New Jordal Swingers 
 New Jordal Swingers’ beste – 20 hits på 20 år (1993)
 Indigo (2001)
 45 Beste! (30 år med rock’n’roll) (2004)
 11 sanger (2014)
 NJS–Live! (2014)
 Singlene Vol. 2 (1978–1993) (2014)
Singler
 Please Come Home/Nå må'ru slutt' opp med å se på meg sånn (1993)
 Speilet (2001)
 Belfast cowboy (2002)
 Salige sommer (2002)

Septimus 
 Septimusikk (1975)
 Septimusikk 2 (1977)

Deltar på 
 Company Band, Index m/ Brit Håkonsen: Company Band og Index M/Brit Håkonsen (1974)
 Yankee: Yankee (1976)
 Stein Ingebrigtsen: Stein Ingebrigtsen Band (1981)
 Heidi Hauge: Country Time (2000)
 Agenten: Agenten (2000)
 Heidi Hauge: Country Rose (2001)
 Heidi Hauge: Country Girl (2001)
 Angela Lidin: I'll Be Back (2002)
 Musikk for voksne: Full fart i dur og moll (2002)
 Heidi Hauge: Country Blue (2002)
 Musikk for voksne: Gyldne takter og toner (2002)
 Musikk for voksne: La det swinge (2002)
 Liv Marit Wedvik: Then he Kissed Me… (2003)
 Liv Marit Wedvik: Hitchin' a Ride (2003)
 Heidi Hauge: Country Jewels (2004)
 Valentina: Why Not Me (2007)
 Frøydis Skinnarland: Summersun (2007)
 Valentina: Comin' Down the Road (2008)
 Ørnulf Holthe: Langs hver en vei (2008)
 Tylden & co: Dansefestivalen Sel 2008 (2008)
 Liv Marit Wedvik: So the Story Goes – The Very Best of Liv Marit Wedvik (2013)

Norske gitarister
Norske musikere
Fødsler i 1953
Gilgal

Gilgal er et stedsnavn i oldtidens Israel som hovedsakelig viser til det første leirstedet til israelittene, i henhold til Josvas bok, da de kom til landet vest for Jordanelven. Gilgal forble byen som Josva ledet sine angrep på kanaanittene. Stedet ble en helligdom ved at tolv mann, en for hver av de israelittiske stemmene, bar hver sin stein fra Jordanelven og la disse i sirkel.



En del moderne forskere, blant annet Israel Finkelstein og Neil Asher Silberman, har argumentert for at dette er en etiologisk myte skapt av forfatteren av Josvas bok for å forklare hva som egentlig var en neolittisk steinsirkel. En eksisterende megalittisk steinsirkel som ligger på Golanhøyden, rundt 16 km øst for østkysten av Genesaretsjøen, har i dag det arabiske navnet Rujm el-Hiri eller Rogem Hiri, og heter , Gilgal Refā'īm, på hebraisk. Betydningen av det hebraiske navnet er «Åndenes hjul» hvor Refa'im betyr «ånder». Betydningen av Gilgal som «hjul» kommer fra det hebraiske verbet galal, å rulle noe på, unna, også i betydningen hjul.

Nevnte Gilgal med de bibelske tolv steinene skal ha vært lokalisert ved den østlige grensen av byen Jeriko. Stedet har blitt forsøksvis identifisert med Khirbet en-Nitleh, men dagens forskere anser Khirbet El Mafjir, som ligger rundt 2 km nordøst for oldtidens Jeriko som en bedre kandidat.

Andre steder med samme navn 
Gilgal betyr bokstavelig avvelting, «og Herren sa til Josva: I dag har jeg veltet av dere skammen fra Egypt. – Siden har dette stedet vært kalt Gilgal like til denne dag».   Der det mulig at det var flere steder som ble kalt for Gilgal.

Det er nevnt et Gilgal i Femte Mosebok  som er beskrevet for å ha hatt Gerisimfjellet og Ebalfjellet foran seg. Dets lokalisering er betydningsfullt ettersom det bidrar til å fastsette betydningen av disse religiøst betydningsfulle fjellene.

Gilgal er også nevnt i Samuelsbøkene som et sted som var inkludert i Samuels årlige kretsløp og som stedet hvor han ga ofringer etter at Saul var blitt salvet til konge, og hvor Samuel fornyet Sauls kongeverdighet sammen med folket. Det er mulig at dette er ikke ment som et stedsnavn, men ganske enkelt var enda en gammel steinsirkel. Det er betydningsfullt at det åpenbart ble betraktet som et hellig sted i Bibelen framfor et hedensk et.

I Kongebøkene er et Gilgal nevnt som et sted hvor en gruppe profeter hørte til. Teksten hevder at Elia og Elisja kom herfra da de dro ned til Betel fra Gilgal. Det antyder at det var et sted i nærheten av Betel og således i et fjellrikt land, noe som er ganske forskjellig fra det stedet som er assosiert med Josva.

Referanser

Se også 
 Gil-galad, en fiktiv figur hos J.R.R. Tolkien

Eksterne lenker 
 «Gilgal», Jewish Encyclopedia
 «Gilgal», Smiths Bible Dictionary

Bibelske steder
Femte Mosebok
Josvas bok
Første Samuelsbok
Andre kongebok
Jannik Hastrup

Jannik Hastrup (født 4. mai 1941) er en dansk animator, filminstruktør og filmprodusent. Han er særlig kjent for sine filmer om figuren Cirkeline og sitt samarbeide med Flemming Quist Møller.

I 1988 mottok han en Æres-Bodil for sin samlede produksjon og i 1991 mottok han Æres-Robert.

Filmografi - utvalg 
 Bennys badekar (1971)
 Trællene (1978)
 Trællenes oprør (1979)
 Trællenes børn (1980)
 Samson og Sally (1984)
 Strit og Stumme (1986)
 Fuglekrigen i Kanøfleskoven (1990)
 Aberne og det hemmelige våben (1995)
 Tango jalousie (1996)
 H.C. Andersen og den skæve skygge (1998)
 Cirkeline – Storbyens Mus (1998)
 Cirkeline – Ost og Kærlighed (2000)
 Drengen der ville gøre det umulige (2002)
 Cirkeline og Verdens mindste superhelt (2004)
 Cykelmyggen og Dansemyggen (2007) 
 Cirkeline, Coco og det vilde næsehorn (2018)

 Kulturkanonen 
Tegnefilmen Bennys badekar'' er tatt opp i den danske Kulturkanonen.

Referanser

Eksterne lenker 
 

Danske regissører
Personer med enkeltverk i den danske kulturkanonen
Statens Kunstfonds hædersydelse
Æres-Bodil
Æres-Robert
Personer fra Næstved
Erik Balling

Erik Balling (født 29. november 1924 i Nyborg, død 19. november 2005) var en dansk filminstruktør. Hans karriere startet i 1946 da han ble ansatt på Nordisk Film. 

Hans debutfilm var Adam og Eva fra 1953. I 1956 instruerte han Danmarks første farvefilm Kispus. Erik Balling er best kjent for sin serie på 13 Olsen-banden-filmer samt som instruktør av tv-seriene Matador og Huset på Christianshavn.

Matador er tatt opp i den danske Kulturkanonen.

Litteratur 
 Christian Monggaard, Balling – Hans liv og film, Informations Forlag, 2011. ISBN 978-87-7514-279-8.
 Karen Thisted, Erik Balling : manden med de største succeser i dansk film, Møntergården, 1996. ISBN 87-7553-555-6.
 Erik Balling - Som barn var jeg voldsomt hidsig, Aschehoug, 1998. ISBN 87-11-11180-1.
 Erik Balling - Gedächtnisbilder: Über ein Leben, die Olsenbande und all die anderen schöne Filme, Mosamax Verlag, Dresden 2016. ISBN 978-3-9817140-0-5

Referanser

Eksterne lenker 
 
  
 

Danske regissører
Personer med enkeltverk i den danske kulturkanonen
Æres-Bodil
Æres-Robert
Personer fra Nyborg
Dekstropropoksifen

Dekstropropoksifen, C22H29HO2, også benevnt DXP, er et smertestillende preparat som tilhører gruppen opioider. Middelet anvendes innen f. eks. ortopedien, samt ved avgiftning av heroinister.

Substansen er narkotikaklasset og inngår i fortegnelsen N II i 1961 års allmenne narkotikakonvensjon. Dog er det ikke narkotikaklasset om beredninger til inntak kun inneholder dekstropropoksifen i en mengde av høyst 135 milligram i hver dose og det finnes en medisinsk eller vitenskapelig hensikt.

Handelsnavn er Dexofen og Doloxen.

Misbruk av dekstropropoksifen forekommer.

Opioider
Aminer
Narkotika
Bux.to

Bux.to er et pyramidelignende svindelforetak startet av David John Withers og registrert i Den dominikanske republikk.

Selskapet markedsfører seg selv som en nettbasert reklamekanal der man blir betalt 1 cent for hver reklame man ser på i 30 sekunder, etter konseptet Paid-To-Click. I tillegg kan man verve flere medlemmer og tjene det samme hver gang en av dem man har vervet ser på en reklame. I utgangspunktet er det gratis å registrere seg.

Siden antall annonser man kan vise pr. dag er sterkt begrenset, er man avhengig av å rekruttere svært mange nye medlemmer for å skaffe seg en respektabel inntekt. Selskapet tilbyr da at man kan kjøpe opptil 500 medlemmer under seg som man da skal kunne tjene penger på. Tilsynelatende gir dette god avkastning, men allerede i 2008 rapporterte mange medlemmer om problemer med å få utbetalt det man hadde tjent. Konseptet menes å ligne en Ponzi-svindel

Withers hadde nettopp sonet ferdig en lang fengselstraff for bedrageri da han startet opp sin virksomhet i Bux.to

Referanser 

Pyramidespill
Wenshan (Wenshan)

Wenshan (kinesisk: 文山县; pinyin: Wénshān Xiàn) er et fylke i det autonome prefekturet Wenshan i provinsen Yunnan i Folkerepublikken Kina.

Befolkningen var på  innbyggere i 1999.

Kultur 
Zhuanglandsbyen A'e er viden kjent i Kina og i Japan for sine fine gravørarbeider.

Administrative enheter
Storkommuner:
 Kaihua 开化镇, Gumu 古木镇, Pingba 平坝镇, Matang 马塘镇, Dehou 德厚镇, Xiaojie 小街镇, Zhuilijie 追栗街镇, Baozhu 薄竹镇
Kommuner:
 Dongshan for yi-folket 东山彝族乡, Lijing for yi-folket 柳井彝族乡, Xinjie 新街乡, Xigu 喜古乡, Baxin for yi-folket 坝心彝族乡, Binglie for yi-folket 秉烈彝族乡, Hongdian for hui-kineserne 红甸回族乡

Økonomi
Et av fylkets største arbeidsgivere er kraftselskapet Yunnan Wenshan Electric Power Co., som har sitt hovedkvarter her. Det er oppført på Shanghaibørsen. 

Wenshan har en sinkgruve som produserer dype blå hemimorfittspesimen av verdensklasse.

Referanser

Eksterne lenker 
 Kart overe Wenshan

Wenshan
Rodney Robert Porter

Rodney Robert Porter (født 8. oktober 1917 i Newton-le-Willows, Lancashire, England, død 7. september 1985 i Winchester, Hampshire, England) var en britisk biokjemiker som delte Nobelprisen i fysiologi eller medisin med Gerald Maurice Edelman i 1972 for deres arbeid med immunsystemet.

Porter mottok sin Bachelor of Sciences grad etter å ha studert biokjemi ved University of Liverpool i 1939. Han begynte deretter å studere ved University of Cambridge. Han ble tildelt sin doktorgrad fra Cambridge i 1948. Han jobbet for National Institute for Medical Research i elleve år (1949–1960) før han begynte i St. Mary's Hospital Medical School, Imperial College London, og han ble utnevnt Pfizer Professor of Immunology etter studietiden der. I 1967 ble han utnevnt til professor i biokjemi ved Oxford University.

I 1972 ble Porter tildelt Nobelprisen i medisin eller fysiologi sammen med Gerald M. Edelman for deres oppdagelser rundt den kjemiske strukturen av et antistoff. Ved hjelp av enzymet papain, brøt han blodets immunoglobin opp i flere fragmenter, noe som gjør dem veldig mye lettere å studere. Han var medlem av Royal Society. Han døde i en bilulykke i nærheten av Winchester, Hampshire, i en alder av 68 år og han etterlot seg da en kone og fem barn.

Referanser

Eksterne lenker 

Britiske biologer
Britiske nobelprisvinnere
Nobelprisvinnere (fysiologi eller medisin)
Personer fra distriktet St. Helens
Medlemmer av Royal Society
Mottakere av Copleymedaljen
Fødsler i 1917
Dødsfall i 1985
Arkitektkonkurranse

Arkitektkonkurranse er en konkurranseform som innebærer utarbeidelse av konkrete løsningsforslag på bygnings- eller planrelaterte oppgaver, på basis av et konkurranseprogram.  Forslagenes kvalitet bedømmes av en jury (bedømmelseskomite) på basis av de kriterier og krav som fremkommer i programmet.  Juryen kårer konkurransens vinner og rangerer et eller flere av de øvrige forslag.

En arkitektkonkurranse kan være åpen eller begrenset.  I en åpen konkurranse kan alle delta som fyller de oppsatte kvalifikasjonskrav, som for eksempel utdanning som sivilarkitekt eller landskapsarkitekt.  I en begrenset konkurranse velges det ut normalt 4-6 deltakere på basis av en åpen invitasjon til å søke om deltakelse (prekvalifisering).

Det er 2 hovedtyper av arkitektkonkurranser: Idékonkurranse eller prosjektkonkurranse.
I en idekonkurranse er arrangøren kun interessert i å få et bredt tilfang av gode ideer, mens det i en prosjektkonkurranse siktes mot å tildele vinneren et senere oppdrag om å videreføre løsningsforslaget.

En arkitektkonkurranse om et offentlig oppdrag gjennomføres normalt i henhold til bestemmelsene  i Forskrift om Offentlige anskaffelser (FOA).  Her finnes et særskilt regelverk for slike konkurranser, som FOA betegner som «Plan og designkonkurranser»
(Forskriftens del IV, kap. 23).

En arkitektkonkurranse gjennomføres normalt med anonymiserte forslag. Deltakerne påfører det innleverte materiale et selvvalgt motto og  leverer en navneseddel i en lukket, nøytral konvolutt som åpnes først etter at juryen har fattet sin avgjørelse.

En arkitektkonkurranse  adskiller seg fra anbudskonkurranser om arkitektoppdrag. 
I en anbudskonkurranse leveres det ikke løsningsforslag, men oppdraget tildeles på basis  av en samlet vurdering av tilbudt honorar, firmaets kompetanse og erfaring og de tilbudte saksbehandleres kompetanse (såkalt bestanbud).    Arkitektoppdrag tildeles meget sjelden på basis av kun lavest honorartilbud.

I Norge avholdes årlig 40-50 offentlig kunngjorte arkitektkonkurranser, hvorav 5-8 er åpne.  En åpen arkitektkonkurranse kan samle svært stor deltakelse.  De høyeste deltakerantall i Norge er 242 for Operabygget i Oslo og 237 for Nasjonalmuseet på Vestbanen.  Verdens til nå største arkitektkonkurranse gjaldt utvidelsen av Stockholm Stadsbibliotek med nær 1100 deltakere.

Konkurransesekretariatet i Norske arkitekters landsforbund(NAL) er en sentral aktør i norske arkitektkonkurranser, og bistår med råd, kvalitetssikring, juryoppnevning og hjelp til gjennomføring.

Litteratur
 Norske arkitektkonkurranser (1953-dd) Oslo, Norske arkitekters landsforbund. ISSN 0332-6578

Eksterne lenker
 NALs informasjon om arkitektkonkurranser

Arkitektur
Konkurranser
Matthew Dryke

Matthew Dryke (født 21. august 1958), amerikansk skyttere som deltok i de olympiske leker 1984 i Los Angeles.
 
Dryke ble olympisk mester i skyting under Sommer-OL 1984 i Los Angeles. Han vant skytekonkurransen i skeet foran Ole Riber Rasmussen fra Danmark og Luca Scribani Rossi fra Italia.

Dryke ble verdensmester i skeet to ganger, 1983 og 1986.

OL-medaljer 
  1984  Los Angeles - Gull i skyting, skeet  USA

Eksterne lenker 
 

Skyttere fra USA
Olympiske mestere for USA
Medaljevinnere under Sommer-OL 1984
Deltakere for USA under Sommer-OL 1984
Skyttere under Sommer-OL 1984
Fødsler i 1958
Olympiske medaljevinnere i skyting
Sophia Myles

Sophia Jane Myles (født 18. mars 1980) er en engelsk skuespiller, kjent for sin rolle i Tristan & Isolde fra 2006 hvor hun spilte mot James Franco.

Liv og karriere 
Myles ble født i London som datter av Jane Myles, som arbeider innenfor utdanningspublisering, og Peter Myles, pensjonert anglikansk sogneprest i Isleworth i vestlige London. Hennes bestemor på morsiden var russisk. Hun vokste opp i Notting Hill hvor hennes far tjenestegjorde ved kirken St. George the Martyr og gikk på Fox Primary School. Da hun var elleve år gammel flyttet med familien til Isleworth og gikk på The Green School. Etter gode karakterer var hennes plan å studere filosofi på University of Cambridge, men valgte å forfølge en skuespillerkarriere etter å ha blitt «oppdaget» av Julian Fellowes i skoleforestilling. 

Siden 1996 har Myles opptrådt i en rekke britiske og amerikanske filmer og TV-produksjoner. I 2001 hadde hun en mindre rolle som Johnny Depps hustru i thrilleren From Hell. Hun hadde også en støtterolle i filmen Underworld (2003) og oppfølgeren Underworld: Evolution (2003), skjønt kun i en kortvarig tilbakeblikkscene. Samme år hadde hun en hovedrolle som skolepike i thrilleren Out of Bounds og spilte dessuten Lady Penelope i Thunderbirds. I 2006 hadde en av sine større og viktigere rolle som Isolde sammen med James Franco i den romantiske dramafilmen  Tristan & Isolde, regissert av Kevin Reynolds.

Myles opptrådte som Madame de Pompadour i TV-serien Doctor Who i episoden «The Girl in the Fireplace» (2006). Hun spilte mot Max Minghella som hans kjærlighetsinteresse i den sære komedien Art School Confidential (2006). I 2006 opptrådte hun også på BBCs TV-film om Dracula hvor hun spilte Lucy Westenra motstående Marc Warren, David Suchet og Dan Stevens. I 2007 filmet hun Outlander sammen med James Caviezel og Jack Huston, og hennes rolle var som Freya.

Hun ble tatt ut for en rolle i CBS' overnaturlige TV-drama Moonlight. Hun mottok prisen Independent Film Award som «Beste skuespillerinne» i 2007 for hennes prestasjoner i Hallam Foe foruten også prisen BAFTA Scotland Award. Serien Moonlight vant også en pris for beste drama. Myles har blitt en del av skuespillerne i BBC actionserie Spooks, en TV-serie om enhet innenfor MI5 som bekjemper terrorisme. Hun framstiller figuren Beth Bailey.

Personlig liv 
Myles var en tid i et forhold til den 34 år eldre skuespilleren Charles Dance som hun møtte mens hun arbeidet i den storstilte TV-filmen The Life and Adventures of Nicholas Nickleby. Fra 2005 og 2007 var hun sammen med den skotske skuespilleren David Tennant som hun hadde spilt sammen med i blant annet TV-serien Foyle's War.

Filmografi

Referanser

Eksterne lenker 
 
 
 Interview, 1/13/06, DarkHorizons
 Samling med intervjuer med Myles, fra "Absolutely Sophia Myles"
 Sophia Myles Interview hos DaemonsTV.com

Engelske skuespillere
Fødsler i 1980
John E. Sulston

John Edward Sulston (født 27. mars 1942 i Buckinghamshire, død 6. mars 2018 i Cambridge) var en britisk biolog. Sulston fikk Nobelprisen i fysiologi eller medisin i 2002. Prisen ble delt med Sydney Brenner og H. Robert Horvitz. De fikk prisen for oppdagelser av genetisk regulering av organogenese og programmert celledød. Sulston fikk prisen for arbeid utført ved Wellcome Trust Sanger Institute i Cambridge. Året før han fikk nobelprisen ble han tildelt Fyrsten av Asturias' pris for naturvitenskap og teknologi.

Sulston ble i 2017 utnevnt til medlem av Order of the Companions of Honour.

Priser (utvalg) 
 2001 – Fyrsten av Asturias' pris for naturvitenskap og teknologi
 1996 – Darwinmedaljen

Referanser

Eksterne lenker 
 
 

Britiske biologer
Britiske nobelprisvinnere
Order of the Companions of Honour
James Hartung

James Hartung (født 7. juni 1960 i Omaha i Nebraska), amerikansk turner som deltok i de olympiske leker 1984 i Los Angeles.

Hartung ble olympisk mester i turn under Sommer-OL 1984 i Los Angeles. Han var med på det amerikanske laget som vant lagkonkurransen i mangekamp for menn foran Kina og Japan. De andre på laget var Timothy Daggett, Mitchell Gaylord, Bart Conner, Scott Johnson og Peter Vidmar.

OL-medaljer 
  1984  Los Angeles -  Gull i turn, mangekamp lag menn  USA

Eksterne lenker 
 

Turnere fra USA
Medaljevinnere under Sommer-OL 1984
Deltakere for USA under Sommer-OL 1984
Gymnaster under Sommer-OL 1984
Olympiske mestere for USA
Personer fra Omaha
Fødsler i 1960
Olympiske medaljevinnere i gymnastikk
Scott Johnson

Scott Philip Johnson (født 12. juli 1961 i Cincinnati i Ohio), amerikansk turner som deltok i de olympiske leker 1984 i Los Angeles.

Johnson ble olympisk mester i turn under Sommer-OL 1984 i Los Angeles. Han var med på det amerikanske laget som vant lagkonkurransen i mangekamp for menn foran Kina og Japan. De andre på laget var Timothy Daggett, Mitchell Gaylord, Bart Conner, James Hartung og Peter Vidmar.

OL-medaljer 
  1984  Los Angeles -  Gull i turn, mangekamp lag menn  USA

Eksterne lenker 
 

Turnere fra USA
Medaljevinnere under Sommer-OL 1984
Deltakere for USA under Sommer-OL 1984
Gymnaster under Sommer-OL 1984
Olympiske mestere for USA
Personer fra Cincinnati
Fødsler i 1961
Olympiske medaljevinnere i gymnastikk
Lea Henry

Ludi «Lea» Henry (født 22. november 1961), amerikansk basketballspiller som deltok i de olympiske leker 1984 i Los Angeles.

Henry ble olympisk mester i basketball under Sommer-OL 1984 i Los Angeles. Hun var med på det amerikanske laget som vant basketballturneringen for damer foran Sør-Korea og Kina.

Det var seks nasjoner som deltok i basketballturneringen for damer. En innledende enkeltserie der alle lagene møttes en gang. USA vant alle fem kampene i den innledende runden og Sør-Korea ble nummer to. De to lagene møttes i finalen og USA vant med 85-55 og var dermed olympiske mestere i basketball.

OL-medaljer 
  1984  Los Angeles -  Gull i basketball, damer  USA

Referanser

Eksterne lenker 
 

Basketballspillere fra USA
Olympiske mestere for USA
Medaljevinnere under Sommer-OL 1984
Deltakere for USA under Sommer-OL 1984
Basketballspillere under Sommer-OL 1984
Fødsler i 1961
Olympiske medaljevinnere i basketball
Pamela McGee

Pamela «Pam» Denise McGee (født 1. desember 1962), amerikansk basketballspiller som deltok i de olympiske leker 1984 i Los Angeles.
 
McGee ble olympisk mester i basketball under Sommer-OL 1984 i Los Angeles. Hun var med på det amerikanske laget som vant basketballturneringen for damer foran Sør-Korea og Kina.

Det var seks nasjoner som deltok i basketballturneringen for damer. En innledende enkeltserie der alle lagene møttes en gang. USA vant alle fem kampene i den innledende runden og Sør-Korea ble nummer to. De to lagene møttes i finalen og USA vant med 85-55 og var dermed olympiske mestere i basketball.

OL-medaljer 
  1984  Los Angeles -  Gull i basketball, damer  USA

Referanser

Eksterne lenker 
 

Basketballspillere fra USA
Olympiske mestere for USA
Deltakere for USA under Sommer-OL 1984
Basketballspillere under Sommer-OL 1984
Fødsler i 1962
Olympiske medaljevinnere i basketball